ལན།སྤྱིར་མི་རིགས་ཤིག་ལ་མཚོན་ན་དེ་འདྲའི་ཆེད་ལས་གོམ་པ་སྤོ་ཐུབ་མཁན་རེ་བྱུང་ན་དགའ་འོས་མོད།སྐད་ཡིག་ལ་མཚོན་ན་དེ་ནི་ཕམ་ཁ་ཞིག་རེད་སྙམ།མི་དེ་དག་གིས་གཞན་སྐད་བརྒྱུད་ནས་ཆེད་ལས་སྦྱོང་བ་དེ་རང་གི་སྐད་ཡིག་གིས་ཆེད་ལས་དེ་འདྲ་སྦྱོང་བར་ཚད་མི་ལོང་བར་སྙམ་ན་དངོས་གནས་ནོར་འཁྲུལ་ཞིག་རེད།རེད་ཀྱང་།ཁག་མེད་པ་ཞིག་ལ་ད་ལྟ་བོད་སྐད་ཡིག་གི་གནས་བབ་ལ་མཚོན་ན་དུས་རབས་དང་ལག་ལེན་གྱི་དབང་གིས་ཆེད་ལས་དེ་དག་རང་གི་ཕ་སྐད་བོད་ཡིག་ཏུ་ཕབ་ཐུབ་མེད་པ་དེ་རེད།དེ་བས་མིའི་འཚོ་གནས་དང་དེའི་སྐད་ཡིག་གི་བཀོལ་སྤྱོད་བར་དུ་བར་ཐག་ཅིག་ངང་གིས་སླེབས་བཞིན་ཡོད་པ་དེ།གཅིག་བྱས་ན་སྐད་ཡིག་འཕེལ་རྒྱས་ལ་ཤུགས་བསྣོན་ཞིག་ཀྱང་ཡིན་སྲིད་ལ་གཅིག་བྱས་ན་དངོས་གནས་ཉམ་ཆག་གི་གདོང་དེ་རེད།